[{"text_idx": "#000006", "text": "Daw\u2019r newyddion bod yr Adran Datblygu Rhyngwladol a\u2019r Swyddfa Dramor a Chymanwlad yn bwriadu uno ar adeg ddinistriol i bobl dlotaf y byd."}, {"text_idx": "#000007", "text": "Nawr yw\u2019r amser i\u2019r DU gynyddu ei hymdrechion i fynd i\u2019r afael a\u0302\u2019r heriau mwyaf y mae\u2019r byd yn eu hwynebu heddiw; yn cynnwys newid hinsawdd, tlodi ac anghydraddoldeb rhwng y rhywiau. Mae COVID-19 wedi bod yn ddinistriol i bobl ar draws y byd. I lawer o bobl dlotaf y byd, roedd y problemau oedd yn bodoli cyn y pandemig byd-eang yn ymddangos yn anorchfygol, a nawr, wrth i lawer o wledydd wynebu\u2019r clefyd, bydd anghydraddoldebau enfawr yn dod yn fwy di-syfl byth."}, {"text_idx": "#000008", "text": "Mae\u2019n anodd credu, ar adeg pan mae degawdau o gynnydd o dan fygythiad yn sgi\u0302l COVID-19, bod y Prif Weinidog wedi penderfynu diddymu DFID \u2013 arweinydd byd yn y frwydr yn erbyn tlodi."}, {"text_idx": "#000009", "text": "Nawr yw\u2019r amser i gynyddu ein huchelgais i weithio\u2019n fyd-eang a DFID yw\u2019r offeryn gorau ar gyfer gwneud hyn."}, {"text_idx": "#000010", "text": "Nododd 2020 ddechrau degawd o gyflawni, lle\u2019r oedd camau byd-eang yn cael eu cymryd i sicrhau nad oedd unrhyw un yn cael ei adael ar o\u0302l. Mae DFID yn esiampl o dryloywder ac effeithiolrwydd, gydag enw da yn rhyngwladol fyddai\u2019n gallu arwain y gwaith hwn."}, {"text_idx": "#000011", "text": "Gallai\u2019r uniad hwn erydu \u2018Prydain Fyd-eang\u2019. Ni all diplomyddiaeth gymryd lle cymorth. Ni ellir rhoi blaenoriaeth i wledydd incwm canolig fel Tsieina neu India dros wledydd incwm is fel Ethiopia neu Somalia. Ni eir i\u2019r afael a\u0302 materion byd-eang os byddwn yn canolbwyntio ar fuddiannau cenedlaethol y DU yn unig."}, {"text_idx": "#000012", "text": "Nid ydym yn ddiogel rhag y materion sy\u2019n effeithio ar gymunedau gweddill y byd, ac mae\u2019n rhaid i ni sicrhau ein bod yn barod ac yn meddu ar yr adnoddau ar gyfer gweithredu\u2019n fyd-eang."}, {"text_idx": "#000013", "text": "Rachel Cable a Claire O\u2019Shea"}]